(Аплодисменти)
СПИН бе открит през 1981 г., вирусът - през 1983 г.
Тези мехурчета "Гапмайндър" ви показват
какво е било рапространението на вируса по света през 1983 г.,
или какво преценяваме, че е било.
Тук показваме -
по тази ос там, показвам процент заразени възрастни.
А по тази ос показвам приход в долари на човек.
И размерът на тези мехурчета, размерът на мехурчетата тук,
показва колко са заразени във всяка страна,
а цветът е континентът.
Виждате, че в Съединените щати през 1983 г.
е имало много нисък процент заразени,
но заради голямото население, все пак доста голям мехур.
Имаше доста заразени хора в Съединените щати.
А тук горе виждате Уганда.
Там е имало почти пет процента заразени,
и доста голям мехур, макар и страната да е малка.
Вероятно това е била най-заразената страна в света.
Какво се случва сега?
Вече разбрахте графиката -
а сега, през следващите 60 секунди,
ще покажем епидемията от ХИВ по света.
Но първо - имам тук едно ново изобретение.
(Смях)
Втвърдил съм лъча на лазерната показалка.
(Смях)
(Аплодисменти)
И така - готови, старт!
Първо, имаме бързото покачване в Уганда и Зимбабве.
Те се покачват ето така.
В Азия първата тежко заразена страна е Тайланд.
Те достигат един до два процента.
После Уганда започва да се обръща назад,
докато Зимбабве се изстрелва нагоре,
а няколко години по-късно в Южна Африка има ужасно покачване на честотата на ХИВ.
Вижте - в Индия има много заразени,
но нивото там е ниско.
Почти същото се случва и тук.
Вижте - Уганда върви надолу, Зимбабве върви надолу,
Русия стига до един процент.
През последните две до три години
сме достигнали стабилно състояние на епидемията от ХИВ по света.
Отне 25 години.
Но стабилно състояние не означава, че нещата се подобряват,
а само че са спрели да се влошават.
Стабилното състояние е, повече или по-малко,
че един процент от възрастното световно население е заразено с ХИВ.
Това означава 30 до 40 милиона души,
цяла Калифорния, всеки човек,
повече или по-малко, това имаме днес в света.
А сега, да разгледаме набързо Ботсвана.
Ботсвана - страна със средно висок доход в южна Африка,
демократично правителство, добра икономика,
а ето какво се случва там.
Започват ниско, изстрелват се нагоре,
пикът е тук през 2003 г.,
а сега са долу.
Но спадат бавно,
защото в Ботсвана, при добрата икономика и управление,
успяват да лекуват хората.
А ако хората, които са заразени, се лекуват, те не умират от СПИН.
Тези проценти няма да спаднат,
защото хората могат да оцелеят 10 до 20 години.
Така че с тези измервания сега има известни рпоблеми.
Но в по-бедните страни в Африка - страните с нисък приход тук долу,
стойностите на процента заразени спадат по-бързо,
защото хората все още умират.
Въпреки Спешния президентски план за действие срещу СПИН (PEPFAR),
лечението не достига до всички хора,
а от тези, достигнати от лечението в бедните страни,
едва 60 процента остават на лечение след две години.
Доживотно лечение не е реалистично
за всеки в най-бедните страни.
Но е много добре, че се прави това, което се прави.
Сега обаче фокусът се връща върху превенцията.
Само чрез спиране на разпространението
светът ще е в състояние да се справи с това.
Лекарствата са твърде скъпи - ако имахме ваксина
или когато получим ваксина, това е нещо по-ефективно -
но лекарствата са много скъпи за бедните.
Не самото лекарство, а лечението
и грижите, необходими около него.
И така, когато разглеждаме модела,
едно нещо изпъква много ясно:
виждате сините мехурчета
и хората казват, че процентът на ХИВ е много висок в Африка.
Бих казал, че ХИВ е много различен в Африка.
Ще откриете най-високи стойности на ХИВ в света
в африканските страни,
и все пак в Сенегал, тук долу,
ще откриете същите стойности като в Съединените щати.
А в Мадагаскар
и в много африкански страни
ще откриете процент, приблизително толкова нисък, като в останалата част от света.
Ужасно е, че се смята, че има една Африка
и че нещата стават по един начин в Африка.
Трябва да спрем това.
Неуважително е и не е много умно
да се мисли по този начин.
(Аплодисменти)
Имах късмета да живея и да работя за известно време в Съединените щати.
Открих, че Солт Лейк Сити и Сан Франциско са различни.
(Смях)
Така е и в Африка - много е различно.
Е, защо е толкова високо? Заради войната ли?
Не е затова. Вижте тук.
Разкъсаното от война Конго е тук, долу - два, три, четири процента.
А това е мирната Замбия, съседна страна - 15 процента.
Има и добри изследвания на бежанците, излизащи от Кного -
те имат два, три процента заразени,
а в мирната Замбия - много по-висок процент.
Сега има проучвания, ясно показващи,
че войните са ужасни, изнасилванията са ужасни.
Но не това е движещата сила на високите нива в Африка.
Бедността ли е тогава?
Е, ако гледате на макро ниво,
изглежда, че повече пари означават повече ХИВ.
Но това е доста опростено,
затова да отидем да погледнем в Танзания.
Ще разделя Танзания на пет групи по приход,
от най-високия приход до най-ниския приход,
и ето.
Онези с най-високия приход - по-заможните, не бих казал богати,
имат по-висок процент на ХИВ.
Разликата слиза от 11 процента до четири процента
и има дори още по-голяма разлика сред жените.
Имахме много предположения, но сега добри изследвания,
извършени от африкански институции и изследователи
съвместно с международни изследователи, показват, че случаят не е такъв.
Такава е разликата вътре в Танзания.
Не мога да пропусна да покажа Кения.
Погледнете Кения.
Разделил съм Кения на провинции.
Ето.
Вижте разликата вътре в една африканска страна -
стига от много ниско ниво до много високо ниво,
а в повечето от провинциите в Кения стойностите са твърде скромни.
Какво става тогава?
Защо виждаме тези изключително високи нива в някои страни?
Е, по-обичайно е при многобройни партньори,
има по-малка употреба на кондоми
и има секс между различни възрасти -
тоест, има тенденция по-възрастни мъже да правят секс с по-млади жени.
Виждаме по-високи стойности при младите жени, отколкото при младите мъже
в много от тези силно засегнати страни.
Но къде са разположени те?
Ще прехвърля мехурчетата върху карта.
Вижте, силно заразените са четири процента от цялото население
и представляват 50 процента от заразените с ХИВ.
Хив съществува по цял свят.
Вижте, има мехурчета из целия свят тук.
В Бразилия има много заразени с ХИВ.
В арабските страни - не чак толкова, но в Иран процентът е доста висок.
В Иран има пристрастени към хероина, а също и проституция.
В Индия има много, защото хората са много.
Югоизточна Азия, и така нататък.
Но има една част от Африка -
и трудното е, в същото време
да не се обобщава за Африка,
да не се опростяват представите защо е така, от една страна.
От друга страна, да се признае, че случаят е тежък,
защото сега има научен консесус за този модел.
Програмата на ООН за борба със СПИН най-сетне даде достъп до добри данни
за разпространението на ХИВ.
Може да бъде съвпадение.
Може би са някои типове вируси.
Може да има и други неща,
които причиняват повишаване честотата на разпространение.
В крайна сметка, ако сте напълно здрави и правите хетеросексуален секс,
рискът от заразяване при едно проникване е едно на хиляда.
Не си правете сега прибързани заключения;
дръжте се прилично довечера, и така нататък.
(Смях)
Но... ако сте в неблагоприятна ситуация,
повече полово разпространявани болести, той може да бъде едно на сто.
Но ние смятаме, че това може да бъде съвпадение.
А какво е съвпадение?
В Швеция нямаме съвпадение.
Имаме серийна моногамия.
Водка, Нова година - нов партньор за пролетта.
Водка, летният празник Мидсъмър - нов партньор за есента.
Водка... и продължава така, разбирате ли?
И събирате голям брой бивши.
Имаме ужасна епидемия от хламидия -
ужасна епидемия от хламидия, продължаваща от много години.
ХИВ има пик три до шест седмици след заразяване
и поради това да имаш повече от един партньор през същия месец
е много по-опасно за разпространението на ХИВ, отколкото при другите инфекции.
Вероятно е комбинация от това.
Много съм щастлив, защото сега се движим
към факт, като погледнем това.
Може да получите тази графика безплатно.
Качили сме данни на Програмата на ООН за борба със СПИН на Gapminder.org.
Надявам се, че когато действаме по глобални проблеми в бъдеще,
не само ще имаме куража,
не само ще имаме парите,
но ще използваме също и мозъка си.
Много благодаря.
(Аплодисменти)